༄༅། །དཔལ་ཀྱེ་རྡོ་རྗེའི་རྒྱུད་འཆད་པའི་སྔོན་དུ་འགྲོ་བ་རྒྱུད་སྡེ་སྤྱིའི་རྣམ་གཞག་ལ་ཉེ་བར་
མཁོ་བའི་ལེགས་བཤད་རྗེ་རྡོ་རྗེ་འཆང་གི་གསུང་ལ་ཆོས་རྗེ་དཔལ་གྱི་རྒྱལ་མཚན་
གྱིས་ཟིན་བྲིས་སུ་མཛད་པའི་གསུང་རབ་ངོ་མཚར་ཅན་གྱི་མ་དཔེ་ཚིག་སྣ་
རིང་ཐུང་སོགས་ཅུང་ཟད་མི་འདྲ་བ་གསུམ་ལ་ས་སྐྱ་པ་སྔགས་འཆང་
ངག་དབང་ཀུན་དགའ་བསོད་ནམས་ཀྱིས་འདྲ་བསྡུར་ཞུས་
དག་བགྱིས་པའི་ལེགས་པར་བཤད་པ་བློ་གསལ་
མིག་ཐུར་ཞེས་བྱ་བ་བཞུགས་སོ། །
ན་མོ་གུ་རུ་བུདྡྷ་དྷྭ་ཛ་ཡེ། རྗེ་བཙུན་བླ་མའི་ཞབས་ལ་གུས་བཏུད་ནས། །རྡོ་རྗེ་འཆང་གསུང་
དཔལ་གྱི་རྒྱལ་མཚན་གྱིས། །ཟིན་བྲིས་འདྲ་མིན་ཞུས་དག་ལེགས་བགྱིས་པ། །ལེགས་བཤད་བློ་
གསལ་མིག་ཐུར་བཤད་ཀྱིས་ཉོན། །ཅེས་མཆོད་པར་བརྗོད་ཅིང་བཤད་པར་དམ་བཅས་ཏེ་ཉན་པར་
གདམས་ནས། འདིར་དཔལ་ཀྱེ་རྡོ་རྗེའི་རྒྱུད་འཆད་པའི་སྔོན་དུ་འགྲོ་བ་རྒྱུད་སྡེ་སྤྱིའི་རྣམ་གཞག་ལ་
ཉེ་བར་མཁོ་བའི་ལེགས་བཤད་རྡོ་རྗེ་འཆང་གི་གསུང་ལ་ཆོས་རྗེ་དཔལ་གྱི་རྒྱལ་མཚན་གྱིས་ཟིན་བྲིས་
སུ་མཛད་པའི་གསུང་རབ་ངོ་མཚར་ཅན་གྱི་མ་དཔེ་ཚིག་སྣ་རིང་ཐུང་སོགས་ཅུང་ཟད་མི་འདྲ་བ་གསུམ་
ལ་ཕན་ཚུན་འདྲ་བསྡུར་གྱི་སྒོ་ནས་ཞུས་དག་བགྱིས་པའི་ལེགས་པར་བཤད་པ་བློ་གསལ་མིག་ཐུར་
གིས་པའི་ལེ
ཞེས་བྱ་བ་བཤད་པར་བྱ་བ་ནི་འདི་ལྟར། ཨོཾ་སྭ་སྟི། བླ་མ་དམ་པའི་ཞབས་ལ་གུས་པས་ཕྱག་
འཚལ་ལོ།
འདིར་དཔལ་ཀྱེ་རྡོ་རྗེའི་རྒྱུད་འཆད་པའི་སྔོན་དུ་འགྲོ་བ་རྒྱུད་སྡེ་སྤྱི་ཡི་རྣམ་གཞག་མདོ་ཙམ་
བརྗོད་ན། གང་བཤད་པར་བྱ་བའི་ཆོས་ནི། ཀྱེ་རྡོ་རྗེའི་ཚིག་དོན་གྱི་ཆ་རྣམས་ཡིན་ལ། དེ་འཆད་
བྱེད་ཀྱི་མན་ངག་ཇི་ཙམ་བྱུང་དཔྱད་པ། དེ་རྣམས་ཀྱི་ནང་ནས་ཁྱད་པར་དུ་འཕགས་པའི་ལུགས་
158

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་ཉེར་བརྒྱད་པ།
ངོས་བཟུང་བའོ། །དང་པོ་ནི་རྩ་བའི་རྒྱུད་འདི་ཚིག་བརླིང་ཞིང་གྱོང་བ། འཆད་བྱེད་ཀྱི་མན་ངག་མེད་
པར་འཆད་མི་ནུས་ཤིང༌།
འཆད་བྱེད་ཀྱི་མན་ངག་རིགས་མི་འདྲ་བ་རྣམས་ཀྱང་ཕན་ཚུན་མ་འདྲེས་
པར་སོ་སོར་ཤེས་དགོས་ཏེ། མ་ཤེས་ན་དེ་རྣམས་ཕན་ཚུན་འཆོལ་བར་འགྲོ་བའི་ཕྱིར་རོ། །
དེ་ལ་རྒྱ་གར་འཕགས་པའི་ཡུལ་དུ་བཤད་སྲོལ་ཇི་ཙམ་བྱུང་དཔྱད་པ། དེ་ཉིད་བོད་ཁ་བ་ཅན་
དུ་ཇི་ལྟར་དར་བའི་ཚུལ་ལོ། །དང་པོ་ལ་བྱང་ཆུབ་སེམས་དཔའ་རྡོ་རྗེ་སྙིང་པོའི་འགྲེལ་པ་སོགས་
བཅུ་གཉིས་ཙམ་བྱུང་བ་ལས། རྡོ་རྗེ་སྙིང་འགྲེལ་ལ། སྟོད་འགྲེལ་དང༌། སྨད་འགྲེལ་གཉིས་སུ་གྲགས་
པ་ལས། དང་པོ་ནི་ལེའུ་ལྔ་པ་ཡན་ཏེ་རྡོ་རྗེ་སྙིང་པོས་མཛད་པ་ཡིན་ནོ། །
གཉིས་པ་ནི་ལེའུ་དྲུག་པ་མན་ཆད་ཀྱི་འགྲེལ་པའོ། །དང་པོ་ནི། དུས་འཁོར་རྒྱལ་བས་གསུངས་
པའི་བཀའ་མ་ཡིན་ཞིང་། སེམས་འགྲེལ་སྐོར་གསུམ་བྱང་སེམས་ཀྱིས་བྱས་པ་མིན་ཟེར་བ་མ་གཏོགས་
གཞན་ཕལ་ཆེ་བས་ཚད་མར་ཁས་ལེན་ནོ། །གཉིས་པ་ནི། སྔ་རབས་པ་རྣམས་ན་རེ། ང་ཕྱིར་བཅུ་
དྲུག་ཆ་མེད་པས། །འབད་པས་ཀུན་གྱི་ལྷག་མ་སྤངས། །ཞེས་པའི་བཤད་པ་དུས་འཁོར་དང་མི་མཐུན་
པའི་ཕྱིར། རྡོ་རྗེ་སྙིང་པོས་བྱས་པ་མིན་ཟེར་བ་ནི་དོན་ལ་གནས་ཏེ། སྨད་འགྲེལ་མཛད་མཁན་དེ་ཉིད་
རྡོ་རྗེ་སྙིང་པོ་དང་མཚན་གཅིག་པ་ཡིན་ནམ། གང་ལྟར་ཡང་རྩ་རྒྱུད་གཟིགས་པའི་པཎྜི་ཏ་གཅིག་
ཡིན་གྱིས། སྟོད་འགྲེལ་མཛད་མཁན་དང་མི་གཅིག་སྟེ། དེ་དང་གྲུབ་མཐའ་མི་མཐུན་པ་དུ་མ་སྣང་
ཞིང༌། སྟོད་འགྲེལ་དུ་རྩ་རྒྱུད་འབུམ་ཕྲག་ལྔ་པའི་དོན་དེ་ཉིད་ལེའུ་ལྔ་པ་ཡན་ཆད་དུ་བསྡུས་ནས་
འཆད་ཅེས་དམ་བཅས་ཀྱིས། ལེའུ་དྲུག་པ་མན་ཆད་ཀྱི་འགྲེལ་པ་བྱེད་ཅེས་མ་གསུངས་པའི་ཕྱིར་རོ། །དེ་
ལ་སྟོད་འགྲེལ་ལ། པུ་ཧྲང་ལོ་ཆུང་གྲགས་འབྱོར་ཤེས་རབ་དང༌། སྨད་འགྲེལ་ལ་འབྲོ་དགེ་སློང་ཤེས་
རབ་གྲགས་ཀྱི་འགྱུར་ཡོད་དོ། །སྟོད་འགྲེལ་གྱི་བཤད་སྲོལ་རྗེ་བཙུན་གོང་མ་རྣམས་ལ་པུ་ཧྲང་ལོ་
ཆུང་ནས་བརྒྱུད་པ་ཡིན་ཞིང༌། དུས་འཁོར་གྱི་བཤད་སྲོལ་ཡང་དེ་ནས་བརྒྱུད་པ་ཡིན་ཏེ། རྗེ་ས་ཆེན་
གྱིས་པུ་ཧྲང་ལོ་ཆུང་དང༌། དེས་མཛོད་ཀྱི་འགྲེལ་བཤད་མཛད་མཁན་སློབ་དཔོན་རྒྱལ་པོའི་སྲས་དང༌།
དེས་དུས་ཞབས་པ་ཆུང་བ་ལ་གསན་པ་ཡིན་ནོ། །ཡང་དཀའ་འགྲེལ་པདྨ་ཅན་ཞེས་པ་ཡོད་དེ། དེ་ནི་
159

རྒྱུད་སྡེ་སྤྱིའི་རྣམ་གཞག་ལ་ཉེ་བར་མཁོ་བའི་ལེགས་བཤད་བློ་གསལ་མིག་ཐུར།
དང་པོར་ཡར་ལུང་པ་ཁུ་དངོས་གྲུབ་འབྱུང་གནས་ལ་བརྒྱུད་ནས། དབང་བཀའ་དང་བཤད་བཀའ་
ལ་སོགས་པ་བྱུང་ཡང་། ད་ལྟ་འགྱུར་ཙམ་ལུས་སོ། །རྗེ་བཙུན་ས་སྐྱ་པ་རྣམས་ལ་དབང་བཀའ་དང་
འགྲེལ་པའི་ལུང་དང༌། ལམ་སྐོར་དགུའི་ནང་གི་པདྨ་བའི་ལམ་ཞེས་པ་ཡོད་དེ། ཡང་སློབ་དཔོན་
པདྨའི་མྱུ་གུས་བྱས་པའི་དཀའ་འགྲེལ་ཡོད་དེ། སློབ་དཔོན་དེ་ཡང་སྤྱི་དང་མུ་སྟེགས་བྱེད་ཀྱི་གྲུབ་
མཐའ་ལ་མཁས་པ་ཞིག་ཡིན་པར་སྣང་བས། འགྲེལ་པ་དེར་གསུང་རབ་སྤྱིའི་བརྡ་ཆད་དང༌། མུ་
སྟེགས་ཀྱི་གྲུབ་མཐའི་རྣམ་གཞག་བཀོད་འདུག་སྟེ།
ཀྱེ་རྡོ་རྗེའི་བསྐྱེད་རྫོགས་ཀྱི་རྣམ་གཞག་འདི་
ཞེས་བསྟན་པ་མི་འདུག་གོ །སློབ་དཔོན་དེ་ཡང་སངས་རྒྱས་ཡེ་ཤེས་ཞབས་འཁྲུངས་མན་ཆད་དུ་
བྱོན་པ་ཞིག་ཡིན་པར་ཟད་དེ། འཁོར་ལོ་སྔོན་དུ་ཅི་རིགས་པར། །ཞེས་པའི་དོན། ཀྱེ་རྡོ་རྗེའི་སྒྲུབ་
ཐབས་ཀྱི་སྔོན་དུ་སྲུང་འཁོར་སྒོམ་པ་ལ་བཤད་ཅིང༌། དེ་ཡང་ཁྲོ་བོ་རྣམས་ཞལ་གསུམ་ཕྱག་དྲུག་པར་
བྱེད་པ་སོགས་ཡེ་ཤེས་ཞབས་ལུགས་དང་མཐུན་པར་བྱས་སོ། །ཡང་སློབ་དཔོན་ཤཱནྟི་པས་མཛད་
པའི་མུ་ཏིག་ཕྲེང་བ་ཞེས་པ་ཡོད་ལ། གཞན་ཡང་སློབ་དཔོན་དེ་ཉིད་ཀྱིས། གསང་འདུས་ཀྱི་འགྲེལ་
པ་སྙིམ་པའི་མེ་ཏོག་དང༌། དགྲ་ནག་གི་འགྲེལ་པ་དང༌། མ་ཧཱ་མ་ཡའི་འགྲེལ་པ་དང༌། ཡོ་ག་ཐམས་
ཅད་གསང་བའི་རྒྱུད་ཀྱི་འགྲེལ་པ་བླ་མེད་དུ་བཀྲལ་པ་དང༌། ཇི་བཞིན་བསྙེས་པ་ནམ་མཁའ་དང་
མཉམ་པའི་འགྲེལ་པ་རྣམས་སུ་ཚིག་རིགས་མཐུན་པར། ཐེག་པ་ཆེན་པོ་འདི་ལ་ནི་རྣམ་པར་རིག་
པ་སེམས་ཙམ་དུ་བལྟ་བར་བྱ་སྟེ། དེ་ཡང་མདོ་སྡེ་ས་བཅུ་པ་ལས། ཀྱེ་རྒྱལ་བའི་སྲས་དག་ཁམས་
གསུམ་པོ་འདི་དག་ནི་སེམས་ཙམ་མོ། །ཞེས་པའི་མདོ་དྲངས་ནས་ལྟ་བ་སེམས་ཙམ་དུ་བཀྲལ་ལོ། །སློབ་
དཔོན་འདིའི་ལུགས་ཀྱིས། ཐེག་ཆེན་གྱི་མདོ་སྡེ་མཐའ་དག་སེམས་ཙམ་གྱི་ལྟ་བ་སྟོན་པར་འཆད་ཅིང༌།
ཀླུ་སྒྲུབ་ཡབ་སྲས་ཀྱི་དགོངས་པ་ཡང་དེ་ཉིད་ཡིན་པར་བཞེད་དོ། །
འོ་ན་བདེན་གྲུབ་བཀག་པ་ཇི་ལྟར་ཡིན་སྙམ་ན། དེ་ནི་མཚན་ཉིད་གསུམ་གྱི་ནང་ནས་ཀུན་བརྟགས་
བདེན་གྲུབ་བཀག་པ་ཡིན་གྱིས། གཞན་དབང་དང་ཡོངས་གྲུབ་བདེན་པ་བཀག་པ་མིན་ནོ། །དེའི་
ལུགས་ཀྱི་བསྐྱེད་རིམ་ནི། ཏིང་ངེ་འཛིན་གསུམ་གྱི་ཆིངས་ཀྱིས་བཅིངས་པའི་རྣལ་འབྱོར་ཡེ་ཤེས་
160

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་ཉེར་བརྒྱད་པ།
ཞབས་ལུགས་དང་མཐུན་པར་སྟོན་པས་ཡེ་ཤེས་ཞབས་ལུགས་པའི་རྗེས་འབྲངས་ཡིན་ཞིང་། བསྐྱེད་
རིམ་དེ་ཡང་སྦྱང་གཞི་སྦྱོང་བ་ལ་ཤིན་ཏུ་ཟབ་པ་ཡིན་ནོ། །དེས་ན་ཕ་རྒྱུད་ཀྱི་སྐབས་སུ་ཡེ་ཤེས་ཞབས་
ལུགས་ཀྱི་གསང་འདུས་ཀྱི་སྒྲུབ་ཐབས་ནི། ཕ་རྒྱུད་པ་གཞན་དང་མི་འདྲ་ཞིང༌། མ་རྒྱུད་དུ་ཤཱནྟི་པའི་
ལུགས་དེ་མ་རྒྱུད་གཞན་དང་མི་འདྲ་བ་ཡིན་ནོ། །ཡང་ནག་པོ་དམ་ཚིག་རྡོ་རྗེས་བྱས་པའི་དཀའ་
འགྲེལ་རིན་ཆེན་སྦྱོར་ཕྲེང་ཞེས་པ་ཡོད་དེ། དེ་ནི་ལྟ་བ་སེམས་ཙམ་དུ་མི་སྟོན་ཀྱང༌། རྣམ་གཞག་སྤྱི་
ཤཱནྟི་པའི་རྗེས་འབྲངས་སོ། །ཡང་སློབ་དཔོན་ནག་པོ་པས་བྱས་པའི་དཀའ་འགྲེལ་དྲན་པའི་འབྱུང་
གནས་ཞེས་བྱ་བ་ཡོད་དེ། སློབ་དཔོན་དེ་ཉིད་རྟེན་རབ་ཏུ་བྱུང་བ་དང༌། རྣལ་འབྱོར་པ་གང་གི་ཚུལ་
དུ་བཞུགས་མི་གསལ་ཡང༌། བདེ་མཆོག་པའི་ནག་པོ་པ་དང༌། བིཪྵཱ་པའི་དངོས་སློབ་ནག་པོ་པ་དང༌།
དགེ་སློང་ནག་པོ་པ་ཞེས་པ་ཡོད་དེ། དེ་རྣམས་གང་ཡང་མ་ཡིན་ནོ། །ཡང་སློབ་དཔོན་བྷ་ཝ་བྷ་དྲས་
མཛད་པའི་འགྲེལ་པ་རྣམ་པར་བཤད་པ་ཞེས་པ་ཡོད་དེ། ཡང་སློབ་དཔོན་ཌཾ་ཀ་ད་ཤས་བྱས་པའི་
འགྲེལ་པ་ཡོད་ལ། འདི་ཉིད་ལ་སྔ་འགྱུར་དུ་རྡོ་རྗེ་གསུམ་གྱི་ཁ་སྦྱོར་རིན་པོ་ཆེའི་ཕྲེང་བ་གླང་དར་མ་
བློ་གྲོས་ཀྱིས་བསྒྱུར་བ། པཎྜི་ཏ་ཀཱ་ཡ་ཏ་ན་སྒྲེས་པོས་མཛད་ཟེར་བ་འབྱུང་། དེ་ལ་བརྟེན་ནས་བསྟན་
འགྱུར་བསྡུས་མཁན་དབུས་པ་བློ་གསལ་དང༌། རྒྱང་རོ་བྱང་འབུམ་གཉིས་ཀྱིས། སམྦུ་ཊིའི་འགྲེལ་
བར་བྱས་ཏེ། དེའི་བསྟན་འགྱུར་དུ་བསྡུས་པ་ཡོད་ཀྱང༌། ཕྱི་འགྱུར་ལ་བླ་ཆེན་འཕགས་པའི་སློབ་
མ་པཎྜི་ཏ་བི་མ་ལ་ཤྲཱི་དང༌། གཤོང་བློ་བརྟན་གྱིས་བསྒྱུར་པ། ཀྱེ་རྡོ་རྗེའི་འགྲེལ་བཤད་ཁ་སྦྱོར་དྲི་
མ་མེད་པ་ཞེས་བྱ་བ། པཎྜི་ཏ་ཌི་ཀ་ཤས་མཛད་པའོ། །ཞེས་འབྱུང་བ་དེ་ཉིད་དོན་ལ་གནས་པ་ཡིན་ནོ། །སཾ་
ཊིའི་འགྲེལ་པར་བྱས་པ་ནི་ཁ་སྦྱོར་ཞེས་པའི་མིང་ལ་འཁྲུལ་པ་ཡིན་གྱི། འདི་ནི་རྩ་རྒྱུད་ཀྱི་འགྲེལ་
པ་སློབ་དཔོན་བྷ་ཝ་བྷ་དྲས་བྱས་པ་དེ་ཉིད་ཀྱི་འགྲེལ་བཤད་ཡིན་ནོ། །རྩ་རྒྱུད་ཀྱི་ཚིག་མ་ལུས་པ་ལ་
འགྲེལ་པ་ཡོད་པ་ནི་འདི་ཙམ་མོ། །ཡང་སློབ་དཔོན་ཀ་མེ་དྷེ་ནུས་བྱས་པའི་དཀའ་འགྲེལ་རྡོ་རྗེའི་ཚིག་
ལྟ་བུ་ཞེས་པ་ཡོད་དོ། །ཡང་ཁ་ཆེ་པཎ་ཆེན་དང་དཔྱལ་ཆོས་བཟང་གཉིས་ཀྱིས་གསེར་སྡིངས་ཀྱི་
གཙུག་ལག་ཁང་དུ་འགྱུར་བྱས་པའི། ནཱ་རོ་འགྲེལ་ཆེན་དུ་གྲགས་པ་ཡོད་ཅིང༌། དཔྱལ་ལོས་བྱས་
161

རྒྱུད་སྡེ་སྤྱིའི་རྣམ་གཞག་ལ་ཉེ་བར་མཁོ་བའི་ལེགས་བཤད་བློ་གསལ་མིག་ཐུར།
པའི་དེ་ཉིད་ཀྱི་དཀའ་འགྲེལ། ས་བཅད། རྫོགས་རིམ་སྒྲོམ་ལྡེ་ཞེས་པ་རྣམས་ཡོད་དོ། །བུ་སྟོན་
གྱི་ཆོས་འབྱུང་ཆེ་ཆུང་གསུམ་དང༌། ཡོ་གའི་ཆོས་འབྱུང་རྣམས་སུ་འགྲེལ་པ་དེ་ཉིད་དང་། དུས་འཁོར་
གྱི་དབང་མདོར་བསྟན་གྱི་འགྲེལ་པ་གཉིས། གྲུབ་ཆེན་ནཱ་རོ་ཏ་པས་མཛད་པར་བྱས་སོ། །དེ་བཞིན་
དུ་ཇོ་ནང་པ་རྣམས་ཀྱི་ལུགས་ལའང་ནཱ་རོ་ཏ་པས་བྱས་པ་ཡིན་ཏེ། བརྩམས་པའི་རྒྱུ་མཚན་ནི། གྲུབ་
ཆེན་ནཱ་རོ་ཏ་པའི་སྐུ་ཚེའི་སྟོད་ལ་རྒྱུད་སྡེ་གང་འཆད་ཐམས་ཅད་རང་སྟོང་གི་ལྟ་བ་སྟོན་པར་བཤད་ཅིང་།
དེ་ཉིད་བོད་ཀྱི་དགེ་བཤེས་མང་པོས་བོད་ཡུལ་དུ་དར་བར་བྱས་ལ། ཕྱིས་རྟིང་སྐུ་ཚེའི་སྨད་ལ་དུས་
འཁོར་འཕགས་ཡུལ་དུ་འགྱུར་བས། དེ་ཉིད་གཞན་སྟོང་གི་ལྟ་བ་སྟོན་པར་འདུག་པས། སྔར་གྱི་
རང་སྟོང་གི་ལྟ་བ་མ་དག་པ་སུན་དབྱུང་བའི་ཕྱིར་དུ། བརྟག་གཉིས་ཀྱང་གཞན་སྟོང་གི་ལྟ་བ་སྟོན་
པར་བཀྲལ་བའི་འགྲེལ་པ་འདི་སྤྱན་ལ་འཇག་མའི་ཀ་བ་བཙུགས་ནས་བརྩམས་ཞེས་ཟེར་བ་ཡང་
རིགས་པ་མ་ཡིན་ཏེ། དེ་ཉིད་ཀྱི་མཇུག་ཏུ། ཁ་ཆེའི་ཡུལ་དུ་སྐྱེས་པ་ཡི། །དགེ་སློང་སྙན་གྲགས་བཟང་
པོས་སྦྱར། །ཞེས་བཤད་ཅིང༌། གྲུབ་ཆེན་ནཱ་རོ་པ་སྐུ་ཚེའི་སྨད་ལ་རྟེན་རྣལ་འབྱོར་པའི་ཚུལ་དུ་བཞུགས་
པས་སོ། །
ཡང་འགྲེལ་པ་དེ་ཉིད་ལ་དཔྱལ་ལོ་ལས་རྒྱུས་ཆེ་བ་མེད་ཅིང༌། དཔྱལ་ལོས་ཡུལ་ལྷོ་ཕྱོགས་ཀྱི་
རྒྱུད་དུ་བྱུང་བའི་རྒྱལ་པོའི་རིགས་སུ་སྐྱེས་པའི་དགེ་སློང་ཞིག་གིས་སྦྱར་བར་བཤད་ཀྱི། ནཱ་རོ་པས་
སྦྱར་བར་མ་བཤད་དོ། །དེས་ན་རྒྱ་གར་ན་ན༵་རོ་དཀར་ནག་ཁྲ་གསུམ་ཞེས་གྲགས་པ་ལྟར། རུས་ནཱ་
རོ་ཡིན་པ་ཞིག་གིས་བྱས་པ་ཡིན་གྱི། གྲུབ་ཆེན་ནཱ་རོ་པས་བྱས་པ་མ་ཡིན་ཏེ། ཡིན་ན་ཀྱེ་རྡོར་དཔྱལ་
ལུགས། རྔོག་ལུགས་འདི་དང་གསུམ་ལུགས་ཤིན་ཏུ་མི་མཐུན་པ། གང་ཟག་གཅིག་གིས་བྱས་པས་
ཁས་ལེན་པ་སྐྱོང་དཀའ་མོ་ཡོང་བ་འདྲའོ། །གྲུབ་ཆེན་ནཱ་རོ་པས་མ་བྱས་ཀྱང༌། པཎྜི་ཏ་ཤེས་རབ་ཅན་
གཅིག་གིས་བྱས་པར་གསལ་ཞིང་། དེ་ཉིད་ནས་བསྐྱེད་རིམ་གྲུབ་ཆེན་མཚོ་སྐྱེས་ཀྱི་ལུགས་དང་མཐུན་
པ་དང༌། རྫོགས་རིམ་ཡན་ལག་དྲུག་སྒོམ་རྣལ་འབྱོར་པས། ཞེས་པ་ལ། སོ་སོར་བསྡུད་དང་བསམ་
གཏན་དང༌། །སྲོག་རྩོལ་དང་ནི་འཛིན་པ་དང༌། །རྗེས་སུ་དྲན་དང་ཏིང་འཛིན་དང༌། །རྣལ་འབྱོར་
162
틱

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་ཉེར་བརྒྱད་པ།
ཡན་ལག་དྲུག་ཏུ་འདོད། །ཅེས་སྦྱོར་བ་ཡན་ལག་དྲུག་སྟོན་པར་འབྲུ་མནན་ནས། དུས་འཁོར་དང་
མཐུན་པར་འཆད་དོ། །འགྲེལ་པ་དེ་ཉིད་ཀྱི་མིང་ལ་ཀྱེ་རྡོར་དོན་བསྡུས་ཟེར་ལ། དེ་ཉིད་ཀྱི་འགྲེལ་
བཤད། ཀྱེ་རྡོར་དོན་བསྡུས་ཀྱི་འགྲེལ་པ་ཞེས་པ་སྨད་མ་ཚང་བ་ཞིག་ཡོད། བོད་སྔ་མ་འགའ་རེས་
འདི་བོད་མར་བྱས་པ་ཡོད་ཀྱང་། རྒྱ་གར་གྱི་ཡིན་གྱི། བོད་མ་མིན་ནོ། །ཡང་གྲུབ་ཆེན་ཌོམྦྷི་ཧེ་རུ་
ཀའི་གསུང་བགྲོས་རིམ་པ་བཞིན་བརྒྱུད་པ་ཡི་གེར་བཀོད་པ་གྲུབ་ཆེན་མི་ཐུབ་ཟླ་བས་མཛད་པའི་
དཀའ་འགྲེལ་ཀུ་མུ་ཏི་ཞེས་པ་དང་འགྲེལ་པ་བཅུ་གཉིས། ཡང་དྷརྨཱ་ཀིརྟིས་བྱས་པའི་འགྲེལ་པ་གཅིག་དང༌།
ནཱ་རོ་པའི་གསུང་གི་འོད་ཟེར་བསྟན་པ་ནཱ་རོ་པས་མཛད་ཟེར་བ་གཉིས་ལས།
དང་པོ་ནི་བོད་ཀྱིས་
བྱས་པར་ས་སྐྱ་པའི་བླ་མ་རྣམས་འཆད། ཕྱི་མ་ནི་བོད་མར་བུ་སྟོན་རིན་པོ་ཆེས་མཛད་དོ། །གཉིས་
པ་ཁ་བ་ཅན་དུ་ཇི་ལྟར་དར་བའི་ཚུལ་ལ། བསྟན་པ་སྔ་དར་ལ་ཀྲི་ཡོག་སྡེ་གསུམ་དང༌། གསང་འདུས་
དང་། བདེ་མཆོག་དང་། སངས་རྒྱས་མཉམ་སྦྱོར་རྣམས་དར་གྱི། ཀྱེ་རྡོ་རྗེའི་རྒྱུད་སོགས་ནི་མ་དར་རོ། །ཕྱི་
དར་ལ་ལོ་ཆེན་རིན་བཟང་གིས་བླ་མ་ཤཱཀྱ་བརྩོན་འགྲུས་ཀྱི་གུར་བརྟག་གཉིས་དང༌། སླ